Diari Oficial de la Generalitat Valenciana


Sumari del DOGV 7064, del 10-07-2013 (2013/7163)

Convocatòria i bases específiques per a la provisió en propietat d'una plaça de tècnic superior informàtic, de l'escala d'administració especial, subgrup A1, mitjançant concurs oposició i per promoció interna.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7064

Data del DOGV
:   10-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7163


Data del document
:   01-07-2013

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * concurs administratiu

Convocatòria i bases específiques per a la provisió en propietat d'una plaça de tècnic superior informàtic, de l'escala d'administració especial, subgrup A1, mitjançant concurs oposició i per promoció interna. [2013/7163]  
Mitjançant Resolució de l'Alcaldia Presidència núm. 1906/2013, de data 1 de juliol de 2013, s'ha aprovat:   
Bases específiques per a la provisió en propietat d'una plaça de tècnic superior informàtic, pertanyent a l'escala d'administració especial, subgrup A1, per mitjà de concurs oposició i per promoció interna, vacant en la plantilla de personal funcionari d'este Ajuntament.  
  
  
1. Objecte de la convocatòria  
És objecte de la present convocatòria la provisió en propietat, per promoció interna, d'una plaça vacant en la plantilla de funcionaris d'este Ajuntament, de tècnic superior informàtic, pertanyent a l'escala d'administració especial, subgrup A1.  
La selecció es durà a terme per mitjà del sistema de concurs oposició i pel torn de promoció interna.   
La present plaça es troba inclosa en l'oferta d'ocupació pública de 2010, aprovada per Resolució d'Alcaldia núm. 2572/2010, de 30 de juliol, publicada en el Diari Oficial de la Comunitat Valenciana núm. 6335 de data 18 d'agost de 2010.  
L'article 3.1 del Reial Decret Llei 20/2011, de 30 de desembre, de mesures urgents en matèria pressupostària, tributària i financera per a la correcció del dèficit públic, disposa que al llarg de l'exercici 2012 no es procedirà a la incorporació de nou personal, excepte la que puga derivar-se de l'execució de processos selectius corresponents a ofertes d'ocupació pública d'exercicis anteriors.  
La present vacant es troba inclosa en l'oferta d'ocupació pública corresponent a l'exercici 2010 i per tant es pot procedir a incorporació de nou personal per a ocupar la citada plaça.  
  
2. Normativa aplicable  
El procés selectiu s'ajustarà al que disposen les presentes bases, i, en el que preveu la Llei 7/2007 de 12 d'abril, de l'Estatut Bàsic de l'Empleat Públic, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març, i per la resta de les disposicions legals i reglamentàries aplicables.  
El personal que ocupa la citada plaça amb caràcter temporal o interí, cessarà en la prestació dels seus servicis, una vegada haja finalitzat el procediment selectiu i prenga possessió la persona seleccionada.  
  
  
3. Bases generals  
Per al que no estiga previst en estes bases específiques regirà, en allò que no contravinga la legislació vigent, el que disposen les bases generals publicades en els Butlletí Oficial de la Província número 299, de data 17.12.1997, número 76, de data 31.03.1998, i número 109, de data 09.05.2000; i en el Diari Oficial de la Comunitat Valenciana número 3145, de data 18.12.1997, número 3228, de data 23.04.1998, i número 3744, de data 08.05.2000.  
  
4. Requisits dels aspirants  
Per a ser admesos a la realització de les proves selectives, els aspirants hauran de reunir els següents requisits, que hauran de complir-se l'últim dia de termini de la presentació de sol·licituds i mantindre's, si és procedent, en el moment de la presa de possessió:  
- Ser funcionari de carrera de l'Ajuntament de Puçol, integrat en el subgrup A2, escala d'administració especial, amb una antiguitat, d'almenys dos anys com a funcionari de carrera en l'Ajuntament de Puçol en el dit subgrup A2 i trobar-se en situació d'actiu.  
- Estar en possessió del títol de Llicenciatura en Informàtica o equivalent.   
- No patir malaltia ni defecte físic que impedisca l'acompliment de les corresponents funcions.  
  
5. Sol·licituds   
Qui desitge participar en les proves d'accés haurà de presentar la corresponent instància dirigida a l'alcalde president, en la qual farà constar que reunix tots els requisits exigits en la convocatòria, havent d'adjuntar-se a esta els comprovants següents:  
- Resguard justificatiu d'haver-hi abonat els drets d'examen, que es fixen en la quantitat de 42,07 euros (quaranta-dos euros amb set cèntims). El pagament d'estos drets es farà per mitjà d'autoliquidació que podrà generar-se en l'oficina virtual de l'Ajuntament Puçol, on s'indicarà clarament la plaça objecte de la convocatòria, així com la persona que realitza l'ingrés.  
- En cas de tindre la condició de minusvàlid, haurà d'aportar igualment document acreditatiu de la seua aptitud, així com escrit en qu`w s'especifique qualsevol tipus d'adaptació necessària a l'hora de la realització de les proves.  
Segons l'article 26 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, correspondrà la devolució dels drets d'examen quan no es realitze el fet imposable per causes no imputables al subjecte passiu.  
  
El termini de presentació de sol·licituds serà de 20 dies hàbils comptats a partir del dia següent al de la publicació de l'extracte de la convocatòria en el Boletín Oficial del Estado.  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. Admissió d'aspirants  
Una vegada finalitzat el termini de presentació d'instàncies, l'Alcaldia Presidència dictarà resolució, per la qual declararà aprovades les llistes provisionals d'aspirants admesos i exclosos.  
En esta resolució, que es publicarà en el Butlletí Oficial de la Província i en el tauler d'anuncis municipal, constarà el nom i cognoms dels aspirants admesos i exclosos i, si és procedent, el motiu de la no-admissió.  
Els restants anuncis es publicaran en el tauler d'edictes municipal.  
  
Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional. En el cas de no presentar-se reclamacions esta llista esdevindrà definitiva.  
  
Els errors de fet podran esmenar-se en qualsevol moment, d'ofici o a petició de l'interessat. En tot cas amb l'objecte d'evitar errors i en el supòsit de produir-se'n, possibilitar-ne l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
  
Si en algun moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, prèvia audiència de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
7. Tribunal   
Estarà constituït pels següents membres i suplents tots ells amb veu i vot:  
Presidenta: la tècnica d'administració general de Secretaria de l'Ajuntament de Puçol.  
Vocals: tres funcionaris de carrera designats per l'alcalde.  
Secretari: el secretari de l'Ajuntament de Puçol.  
Per l'Alcaldia es designaran els suplents corresponents entre funcionaris de carrera.  
De conformitat amb el que disposa la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i s'estendrà, així mateix a la paritat entre dona i home.  
El Tribunal no podrà constituir-se ni actuar sense l'assistència de més de la mitat dels seus membres titulars o suplents, indistintament.  
El Tribunal podrà estar assistit per titulats especialistes.  
  
8. Fase d'oposició  
Conforme a l'article 119 de la Llei de Funció Publica Valenciana, les convocatòries podran establir l'exempció de la realització d'aquelles proves que tinguen per objecte acreditar coneixements ja exigits en l'accés al cos o escala d'origen, per formar part del mateix itinerari professional.  
Primer exercici. Obligatori i eliminatori.  
Consistirà a respondre per escrit un qüestionari de 100 preguntes relacionades amb els temes que figuren en l'apartat de Matèries comunes del temari de les presents bases. Les dites preguntes tindran tres respostes possibles, de les quals només una d'elles serà certa. El tribunal fixarà, amb antelació suficient, la duració de la prova que no podrà ser inferior a 90 minuts.  
A efectes de puntuació de l'exercici, cada tres preguntes incorrectament contestades restaran del total de la puntuació el valor corresponent a una correcta. Les preguntes en blanc no es penalitzaran.  
Els aspirants que acrediten haver superat, en les proves d'accés al cos o escala d'origen, totes o part de les matèries comunes del programa contingut en el temari de les presents bases, estaran exempts d'examinar-se d'aquelles matèries sobre les quals ja s'hagueren examinat.  
  
Per a això, en la sol·licitud per a prendre part en el procediment, hauran de manifestar i acreditar tal punt davant de l'Alcaldia Presidència, la qual, després de la seua anàlisi i motivació, resoldrà en la llista definitiva d'admesos, i comunicarà el que resulte procedent al tribunal qualificador amb caràcter previ a l'inici del procés selectiu.  
Segon exercici. Obligatori i eliminatori.  
Consistirà a desenrotllar per escrit dos preguntes teoricopràctiques, les quals seran determinades pel tribunal i relacionades amb les funcions pròpies del lloc de treball.  
La duració de l'exercici serà fixada pel tribunal abans de l'inici de la prova. Per a la correcció d'este exercici, el tribunal podrà disposar la lectura pública dels exercicis i podrà formular tantes preguntes com consideren necessàries per a aclarir els aspectes desenvolupats. S'hauran de demostrar els coneixements necessaris per al desenrotllament de les comeses pròpies de la plaça que es convoca.  
Tercer exercici. Obligatori i eliminatori.  
Consistirà en la realització d'un supòsit pràctic relacionat amb les funcions pròpies del lloc de treball.  
La duració de la prova serà determinada pel tribunal immediatament abans del començament de l'exercici.  
Quart exercici. Obligatori i no eliminatori.  
Consistirà en la traducció del valencià al castellà i viceversa d'un text administratiu d'acord amb la normativa sobre l'ús del valencià de la Generalitat Valenciana.  
La duració d'este exercici serà de 30 minuts.  
  
9. Qualificació i valoració dels exercicis.  
Qualificació de la fase d'oposició.  
El primer exercici es qualificarà de 0 a 10 punts, sent necessari obtindre per a superar-lo un mínim de 5 punts.  
El segon exercici es qualificarà de 0 a 10 punts, sent necessari obtindre per a superar-lo un mínim de 5 punts.  
El tercer exercici es qualificarà de 0 a 10 punts, sent necessari obtindre per a superar-lo un mínim de 5 punts.  
En el quart exercici, obligatori i no eliminatori, es valorarà el nivell de coneixement del valencià que posseïsca l'aspirant, amb una puntuació de 0 a 1 punts i no serà eliminatori.  
La qualificació resultant d'estos quatre exercicis es determinarà per la suma de puntuacions obtingudes en cada u d'ells.  
La puntuació final de la fase d'oposició s'obtindrà sumant els punts de cada exercici.  
  
10. Fase de concurs  
Només podran participar en la fase de concurs els aspirants que hagen superat la fase d'oposició.  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies. La valoració dels mèrits al·legats i degudament acreditats pels aspirants en la fase de concurs s'ajustarà al barem següent:  
1. Coneixement del valencià:  
Per coneixements del valencià es valorarà fins a un màxim de 0,50 punts, d'acord amb la possessió del corresponent certificat expedit per la Junta Qualificadora de Coneixements de Valencià.  
- Coneixement del grau elemental: 0,15 punts  
- Coneixement del grau mitjà: 0,25 punts  
- Coneixement del grau superior: 0,50 punts  
En el supòsit de posseir diversos certificats, només es valorarà el de nivell superior.  
2. Cursos de formació i perfeccionament:  
La formació es valorarà fins a un màxim de 2 punts.  
No es valoraran els cursos en què no conste expressament la duració en hores.  
Només es valoraran els cursos relacionats amb les funcions pròpies del lloc objecte de la convocatòria, que hagen sigut convocats i organitzats per la universitat, instituts o escoles oficials de funcionaris, o altres entitats sempre que, en este últim cas, hagueren sigut homologats per l'Institut Valencià d'Administració Pública.  
Així mateix, es valoraran els cursos de formació contínua dins de l'acord nacional de Formació Contínua en les Administracions Públiques en qualsevol de les seues edicions.  
No seran objecte de valoració activitats de naturalesa diferent dels cursos, tals com jornades, seminaris, taules redones, debats, trobades, etc.  
La valoració de cada curs s'efectuarà en funció de la seua duració d'acord amb l'escala següent:   
De 10 o més hores: 0,10 punts  
De 25 o més hores: 0,20 punts  
De 50 o més hores: 0,50 punts  
De 100 o més hores: 0,80 punts  
3. Experiència  
3.1 Per servicis prestats en plaça o lloc anàleg, o categoria laboral, fins a un màxim de 2 punts, en l'administració local, organismes autònoms d'esta dependents o empreses públiques municipals amb 0,1 punt per mes treballat.  
Una vegada obtinguda la suma total, no es prorratejaran els períodes de temps inferiors al mes.  
Els servicis prestats hauran d'acreditar-se per mitjà de certificat de servicis prestats emés per la secretaria de l'administració.  
3.2. Per servicis prestats en plaça o lloc anàleg, o categoria laboral, en qualsevol altra administració, o entitat pública no local, o entitat privada, fins a un màxim d'1 punt.  
Es valoraran els treballs realitzats amb 0,05 punts per cada mes treballat.  
Una vegada obtinguda la suma total, no es prorratejaran els períodes de temps inferiors al mes.  
Els servicis prestats hauran d'acreditar-se per mitjà de certificat emés per la secretaria de l'administració en què es faça constar el temps treballat i les funcions assignades al lloc de treball; per al cas de servicis prestats en entitats privades s'acreditarà per mitjà d'informe de vida laboral expedit per la Seguretat Social i els corresponents contractes on s'especifiquen les funcions del lloc de treball, data d'inici i finalització.  
La documentació que no continga les dades necessàries per a la seua adequada baremació no serà computada.  
  
  
11. Publicitat de les llistes  
11.1. Al finalitzar cada u dels quatre exercicis de la fase d'oposició, el tribunal publicarà en el lloc de l'examen i en el tauler d'anuncis de l'Ajuntament la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada u dels exercicis, segons el que disposa la base 9 de la convocatòria.  
11.2. Una vegada finalitzada la fase d'oposició, el tribunal, per mitjà d'anunci, publicarà en el tauler d'anuncis d'este Ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.  
Als aspirants inclosos en la citada llista se'ls concedirà un termini de 10 dies hàbils perquè presenten, en sobre tancat, un currículum acompanyat de tots aquells documents acreditatius dels mèrits previstos en la base 10 d'esta convocatòria, per mitjà d'original o còpia compulsada.  
11.3. Una vegada baremats els mèrits, el tribunal exposarà en el tauler d'anuncis de l'Ajuntament la llista d'aspirants amb la puntuació obtinguda en la fase de concurs, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
11.4 La puntuació obtinguda en la fase d'oposició més la puntuació obtinguda en la fase de concurs determinarà els aspirants aprovats, per orde de puntuació superior, fins al nombre de places que es convoquen, i es considerarà la resta no aptes.  
En cap cas, el tribunal podrà declarar que han aprovat el procés selectiu un nombre superior que el de places convocades.  
No obstant l'anterior, a fi d'assegurar la cobertura de les places, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir a l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.  
11.5. Resoltes les possibles al·legacions i esmenes, el tribunal, per mitjà d'anunci, publicarà en el tauler d'anuncis de l'Ajuntament la relació definitiva d'aspirants aprovats pel seu orde de puntuació total.  
  
11.6. En cas d'empat entre aspirants, una vegada sumades les fases d'oposició i de concurs, s'aplicarà el que disposa la base novena, apartat 9.4.5., de les bases generals de l'Ajuntament de Puçol.  
  
12. Proposta de nomenament  
D'acord amb les puntuacions obtingudes, el tribunal elevarà a l'òrgan competent l'expedient de les proves selectives, amb la seua proposta de nomenament com a funcionari de carrera a favor de l'aspirant que, havent superat tots els exercicis eliminatoris i junt amb la baremació dels mèrits, haja obtingut major puntuació total, sense que en cap cas puga declarar aprovat en les proves selectives un nombre superior de candidats al de les places convocades.  
  
13. Presentació de documents  
L'aspirant proposat pel tribunal aportarà els documents acreditatius de les condicions de capacitat i requisits exigits en les presents bases dins del termini de 20 dies naturals a comptar des de l'endemà de la publicació de la proposta de nomenament del tribunal en el tauler d'anuncis de l'Ajuntament.  
Qui tinga la condició de funcionari de carrera estarà exempt de justificar les condicions i els requisits exigits i acreditats quan van obtindre el seu nomenament anterior, per tant haurà de presentar únicament certificat expedit pel ministeri, la corporació o l'organisme públic del qual depenga justificatiu de la seua condició de funcionari i que complix les condicions i requisits assenyalats.  
No obstant això, si alguna condició o requisit de la convocatòria no consten en el seu expedient personal s'haurà d'acreditar de la forma indicada en el paràgraf primer anterior.  
Si no es presenta la documentació dins del termini establit, excepte cas de força major o quan dels documents presentats es desprenga el no-compliment dels requisits de la convocatòria, la declaració d'aprovat i proposta formulades pel tribunal esdevindran sense cap efecte i no podrà aprovar-se el seu nomenament.  
  
14. Recursos  
Contra les presents bases i la corresponent convocatòria, actes que esgoten la via administrativa, es pot interposar:  
a) Recurs de reposició, amb caràcter potestatiu, davant de l'Alcaldia Presidència. El termini per a interposar el dit recurs serà d'un mes, comptat des de l'endemà de la publicació de les presents bases en el Butlletí Oficial de la Província de València. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució; en este cas quedarà expedita la via contenciosa administrativa.  
b) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:  
a) De dos mesos, comptats des de la publicació de les presents bases en el Butlletí Oficial de la Província de València, si no s'ha interposat el potestatiu recurs de reposició.  
b) De dos mesos, comptats des del dia en què es notifique la resolució expressa del recurs de reposició, o  
c) De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.  
Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establits en la Llei 4/1999 de modificació de la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
Temari del concurs oposició per a cobrir en propietat   
una plaça de tècnic superior informàtic  
  
Matèries comunes  
La Constitució Espanyola i organització de l'Estat  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió.   
Tema 2. L'organització territorial de l'Estat. Les comunitats autònomes: organització política i administrativa. L'administració local: regulació constitucional i entitats que la integren.  
Tema 3. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.  
Tema 4. El govern i l'administració. Principis constitucionals de l'administració. Relacions entre el govern i les Corts Generals, òrgans de control dependents de les Corts Generals: el Defensor del Poble i el Tribunal de Comptes.   
Tema 5. La Constitució Espanyola de 1978 (II). El poder judicial. La justícia en la Constitució. El Consell General del Poder Judicial. El Tribunal Constitucional. Naturalesa, organització i atribucions.  
  
Estatut d'Autonomia de la Comunitat Valenciana  
Tema 6. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.  
Tema 7. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.  
  
  
Règim local  
Tema 8. L'administració local en la Constitució de 1978. El principi d'autonomia.   
Tema 9. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. L'estatut dels Membres de les Corporacions Locals.  
Tema 10. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
  
Tema 11. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Dret administratiu  
Tema 12. L'ordenament jurídic administratiu: fonts. El Reglament. Límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 13. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tema 14. Les fases del procediment administratiu. L'ús oficial del valencià: la Llei d'Ús i Ensenyament del Valencià de la Generalitat Valenciana.  
Tema 15. La revisió dels actes en via administrativa. Els recursos administratius. El recurs contenciós administratiu.  
Tema 16. La responsabilitat patrimonial de les administracions públiques. Procediment de responsabilitat patrimonial. L'acció de responsabilitat.  
Tema 17. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
  
Hisenda pública i administració tributària  
Tema 18. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'Estat i de la Generalitat Valenciana. Òrgans de l'administració tributària de l'Estat i de la Generalitat Valenciana.  
  
  
Matèries específiques  
Tema 1. Llei Orgànica 15/1999, de 13 de desembre, de Protecció de Dades de Caràcter Personal.  
Tema 2. Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal   
Tema 3. Llei 11/2007, de 22 de juny, d'Accés Electrònic dels Ciutadans als Servicis Públics.  
Tema 4. El repte tecnològic de la societat de la informació per a l'administració pública: adequació de les infraestructures tecnològiques locals a la societat de la informació i del coneixement; potenciació de la gestió del coneixement en l'administració local; transformació profunda dels servicis que es presten i la forma de prestació d'estos.  
  
Tema 5. Els sistemes d'informació com a element de canvi per a l'administració local: què és un sistema d'informació?; organització; gestió, sistemes d'informació i tecnologia; organització i sistema d'informació.  
Tema 6. Els sistemes d'informació: noves opcions i possibilitats en dissenys organitzatius en l'administració local. El paper instrumental dels sistemes d'informació. Organització virtual / administració virtual. Redefinició i flexibilitat organitzatives. Canvis en els fluxos i processos de treball.  
Tema 7. Les oportunitats i desafiaments dels sistemes d'informació per a l'administració local: claus de gestió estratègica. Millorar l'eficàcia i l'eficiència de l'administració local. Entendre el valor dels sistemes d'informació.   
Tema 8. Servicis, organització i sistemes d'informació. Sistemes d'informació i jerarquia organitzativa. Relació entre administració local, organització administrativa i sistemes d'informació.   
Tema 9. Característiques comunes i diferenciadores de les organitzacions, en particular de les organitzacions administratives locals. En què s'assemblen i en què es diferencien les organitzacions de l'administració local.   
Tema 10. La vulnerabilitat dels sistemes d'informació (I): problemàtica de la seguretat de la informació. Què és la seguretat informàtica   
  
Tema 11. La vulnerabilitat dels sistemes d'informació (II): protecció i control de dades i dels sistemes d'informació. Les mesures de seguretat com a defensa de les organitzacions.   
Tema 12. Conceptes generals de seguretat informàtica. Objectius de la seguretat de la informació. Mesures de protecció. Plans de seguretat dels sistemes d'informació. Polítiques de seguretat.   
Tema 13. Criptografia: introducció. Criptosistemes simètrics o de clau secreta. Criptosistemes asimètrics o de clau pública.   
Tema 14. Arquitectura de seguretat en xàrcies. Arquitectura de seguretat OSI. Servicis i mecanismes de seguretat. Autenticació. Funcions criptogràfiques d'autenticació. Firma digital.   
Tema 15. Sistemes d'autenticació per a seguretat en xàrcies. Gestió de claus. Protocols d'autenticació.   
Tema 16. Arquitectura del protocol TCP/IP (I): Introducció i nivell d'accés a la xàrcia.   
Tema 17. Arquitectura del protocol TCP/IP (II): nivell d'Internet.  
Tema 18. Arquitectura del protocol TCP/IP (III): nivell de transport.   
  
Tema 19. Arquitectura del protocol TCP/IP (IV): nivell d'aplicació.   
  
Tema 20. Arquitectura del protocol TCP/IP (V): direccionament IP.   
  
Tema 21. Valoració cost - benefici per a projectes de Tecnologies de la informació.   
Tema 22. Anàlisi i selecció d'estratègies de desenvolupament de programari. Introducció. El model en Cascada i la seua estratègia lineal. L'estratègia experimental i el model iteractiu incremental. L'estratègia exploradora i el model Caos. Selecció d'estratègies.   
Tema 23. Introducció a la metodologia Mètrica versió 3. Aportacions. Processos. Interfícies.   
Tema 24. L'ambigüitat, aliada del disseny programari.   
Tema 25. Un marc de valoració cost-benefici per a projectes de tecnologies de la informació.  
Tema 26. Pla de projecte en les TIC. Creació de valor en e-administració.   
Tema 27. El procés de presa de decisions en entorns complexos: Una aplicació metodològica. Pensament sistèmic. La dinàmica de sistemes com a metodologia.  
Tema 28. Objectius de control de la informació i de les tecnologies relacionades: COBIT (I). Què és COBIT, quins són els seus objectius. Història i antecedents de COBIT. El govern de les tecnologies de la informació.  
Tema 29. Objectius de control de la informació i de les tecnologies relacionades: COBIT (II). Els processos de tecnologies de la informació. Les directrius de gestió i els models de maduresa. Assegurament de tecnologies de la informació.  
Tema 30. L'auditor informàtic. Certificats professionals dels auditors de sistemes d'informació.  
Tema 31. Auditoria informàtica (I). Sistemes de direcció per a auditories informàtiques.   
Tema 32. Auditoria informàtica (II). Etapes del procés d'auditories informàtiques.   
Tema 33. Conceptes de firma electrònica i de certificat electrònic.   
  
Tema 34. Autoritats de certificació o prestadors de servicis de certificació.   
Tema 35. Els estàndards oberts: el cas del Format obert de documents.  
Tema 36. Administració de la xàrcia: elements i disseny físic d'una xàrcia. Elements d'una xàrcia. Topologia i tipus de xàrcies.  
Tema 37. Administració de servidors: concepte i funcions del servidor. Tipus de servidors existents.  
Tema 38. Administració d'usuaris: disseny de l'entorn d'usuaris. Concepte. Criteris i objectius. Necessitats generals de l'usuari.  
Tema 39. Disseny del sistema informàtic. Distribució d'aplicacions. Accés a la informació. Privilegis.  
Tema 40. Configuració d'estacions de treball: aplicacions comunes als clients; creació de l'estació model. Imatges de disc.  
  
Tema 41. Protocol per a la posada en marxa d'una política d'ús i control de les TICs en el sistema d'informació de l'administració local.  
  
Tema 42. Sistemes de servidors Blade d'HP. Administració i configuració de xassís HP C7000.  
Tema 43. Windows Server 2008R2 (I). Instal·lació i administració. Servicis de domini en Active Directory. Creació d'objectes en Active Directory.  
Tema 44. Windows Server 2008R2 (II). Creació i administració. Usuaris i grups en Active Directory. Creació d'equips i unir-los al domini.  
Tema 45. Windows Server 2008R2 (III). Implementació, administració i configuració Directives de grup, suport de directiva de grup, delegació de suport d'equips.  
Tema 46. Windows Server 2008R2 (IV). Autenticació, configuració les directives de contrasenyes i bloqueig.  
Tema 47. Windows Server 2008R2 (V). Configurar la rèplica DFS de Sysvol. Llocs i replicació.  
Tema 48. Infraestructura de xàrcia de Windows Server 2008R2 (I). La resolució de nom en xàrcies Windows Server 2008. Instal·lar servidor DNS, crear i configurar infraestructura de zona DNS.  
Tema 49. Infraestructura de xàrcia de Windows Server 2008R2 (II). Crear una infraestructura DHCP, instal·lar i configurar servidor DHCP.  
Tema 50. Infraestructura de xàrcia de Windows Server 2008R2 (III). Administració d'actualitzacions de programari (WSUS). Monitorització d'esdeveniments, rendiment i xàrcia.  
Tema 51. Infraestructura de xàrcia de Windows Server 2008R2 (IV). Administració d'arxius. Seguretat d'arxius i carpetes compartides.  
  
Tema 52. Virtualització de servidors en Windows Server 2008R2. Hyper-V. Implementació i administració.  
Tema 53. Màquines virtuals. Migració, còpies de seguretat i restauració amb System Center i Data Protecció Mànager.  
Tema 54. Paquet ofimàtic LibreOffice.  
Tema 55. Webmail correu corporatiu i Groupware SOGo.  
Tema 56. Instruments per a la cooperació entre administracions públiques en matèria d'administració electrònica. Infraestructures i servicis comuns. Plataforma d'administració electrònica per a EELL de la Comunitat Valenciana. Model tecnològic.  
Tema 57. Components de la PAECV (I). Autentificació i firma electrònica. Sistema de notificacions. Registre telemàtic d'E/S. Segellat de temps. Gestor de servicis electrònics. Repositori documental. Sistema de dades del ciutadà. Bus d'integració SOA.  
Tema 58. Components de la PAECV (II): autoliquidacions.  
Tema 59. Components de la PAECV (III): inscripcions.  
Tema 60. Components de la PAECV (IV): tauler d'anuncis.  
Tema 61. Components de la PAECV (V): seu electrònica.  
Tema 62. Components de la PAECV (VI): gestor de servicis electrònics.  
Tema 63. Components de la PAECV (VII): accés a dades tributàries. Cita prèvia. Pagament telemàtic. Certificat d'empadronament.  
Tema 64. Projectes de modernització de l'administració local. València província Wifi.  
Tema 65. Seguretat perimetral. Instal·lació, configuració i manteniment del Fortigate 200A.  
Tema 66. Programari per a la gestió de l'administració local (I). El Padró Municipal d'Interpública (iA Soft).  
Tema 67. Programari per a la gestió de l'administració local (II). El registre de TAO (T-Systems). La gestió tributària de TAO (T-Systems). La recaptació executiva de TAO (T-Systems). La gestió de sancions municipals de tràfic de TAO (T-Systems).  
Tema 68. Programari per a la gestió de l'administració local (VI). Aplicació de comptabilitat Sicalwin d'AYTOS.  
Tema 69. Programari per a la gestió de l'administració local (VII). Aplicació de gestió documental i firma electrònica FirmaDoc d'AYTOS.  
Tema 70. Programari per a la gestió de l'administració local (VIII). Aplicació de nòmines SIGEP d'AYTOS.  
Tema 71. Programari per a la gestió de l'administració local (IX). Aplicació de gestió d'actius GAC d'AYTOS.  
Tema 72. Programari per a la gestió de l'administració local (X). Aplicació de gestió de la policia local Gespol de Bilbomática.  
Cosa que es fa pública perquè en prengueu coneixement i als efectes oportuns.  
  
Puçol, 1 de juliol de 2013.- L'alcaldessa: Mercedes Sanchis Montañana.